Kry 10% af vir verblyf wat 12 nagte of langer is. Geldig vanaf 21 Okt 2020 tot 30 Jan 2021.
Adres: Peter-weg 764, Pringlebaai, 7196, Wes-Kaap
Vanaf R2 500 R2 250 per nag (plek vir 8)
A Wave From It All is 'n ruim dubbelverdiepinghuis wat slaapplek aan 8 gaste in 'n stil straat Pringlebaai bied en minder as 500 m van die hoofstrand en loopafstand vanaf die winkels is.
Die feit dat bo en onder apart is, maak dit ideaal vir 'n groot gesin wat ook bietjie privaatheid wil hê. Die huis het 5 slaapkamers en 3 badkamers. Een van die slaapkamers het 'n koningingrootte-bed, 'n ander een het 'n dubbelbed en die res van die kamers het enkelbeddens.
Die 2 slaapkamers op die boonste verdieping deel 'n badkamer en het toegang tot 'n oopplan-kombuis en -leefarea asook 'n dek wat uitkyk oor die ikoniese Hangklip. Die ander 3 kamers is op die onderste verdieping. Die hoofslaapkamer het sy eie privaat badkamer met stort en toilet. Die tweede badkamer het 'n bad en toilet.
Die kombuis op die onderste verdieping het 'n stoof, mikrogolfoond, tee- en koffiemaakgeriewe, 'n yskas en 'n etenstafel. Die leefarea lei na 'n ruim binnebraai-area.
Gaste kan ook op die dek met lieflike uitsigte op die berge en oor die omgewing ontspan. Parkeerplek is in 'n dubbelmotorhuis beskikbaar.
Neem asb. kennis dat dele van die huis via trappe bereik word en moontlik nie geskik is vir jong kinders of gaste met gestremdhede nie.
Troeteldiere is welkom. Die erf is omhein om seker te maak dat gaste gemoedsrus het as die kinders en honde buite speel.
A Wave From It All is stapafstand van 'n rits winkels en restaurante. Dit is op die Kogelberg-biosfeer geleë so gaste kan voetslaan, bergklim, swem, snorkel en voëlkyk. Gaste kan visvang as hulle permitte het wat by die plaaslike poskantoor gekry kan word. Pringlebaai is ook 'n baie gewilde kusdorp vir kreefvang gedurende die Desembervakansies.
Daar is baie besienswaardighede naby soos pikkewyne in Bettiesbaai, padstalletjies en wynplase minder as 50 km ver. Arabella Golfbaan is minder as 'n halfuur weg. Hermanus is 'n kort en lekker wegbreek vir die dag en Kaapstad is slegs 80 km ver.
Peter-weg 764, Pringlebaai, 7196, Wes-Kaap
https://d288tngog90ix0.cloudfront.net/AAEAAQAAAAAAAAAAAAAAQBKNSa0s0ZsV2pauWA5BRXei1ozavzGmwBMsqoEAaVubuLKnaK?w=1440&h=960&fit=crop&auto=format was R2 500, nou Vanaf R2 250 per nag (plek vir 8) 764 Peter Road Pringle Bay 7196 Wes-Kaap 086 999 0018 12:00-22:00 12:00 -34.34615454631 18.831947954119